钦定古今图书集成/明伦汇编/氏族典/第095卷 > 苏晋
## 钦定古今图书集成/明伦汇编/氏族典/第095卷 > 苏晋

按《唐书苏珦传》：珦子晋，举进士及大礼科，皆上第。先
天中，为中书舍人，出为泗州刺史。珦卒，历户部侍郎，
袭爵，迁吏部。时宋璟兼尚书事，晋与齐澣更典二都
选，既糊名校判，而晋独事赏拔，当时誉之。及裴光廷
知尚书有过，官被却者，就籍以朱点头而已，晋因榜
选院曰：“门下点头者更拟。”光廷以为侮己，出晋汝州
刺史，迁魏州，终太子左庶子。